ועדת הכלכלה, כנסת 19, פרוטוקול מספר 156, 2013-12-30 10:30

דוד צור: בוקר טוב.

דוד צור: אני מתכבד לפתוח את ישיבת ועדת הכלכלה בנושא תקנות התעבורה (תיקון מס'...), בדבר הסדרת השימוש ברכב שניזוק, התשע"ד-2013.

דוד צור: אנחנו עצרנו בדיון הקודם, ואנחנו רוצים לסיים היום.

דוד צור: עשינו סבב דוברים והערות בנושא של תקנות התעבורה בדבר הסדרת השימוש ברכב שניזוק.

דוד צור: מי אנשי משרד התחבורה כאן?

דוד צור: אוקיי.

<מרב תורג'מן: אני רק אציין שהוועדה אישרה עד תיקון תקנה 309, סעיף 1 פסקה (4) רק עד תקנת משנה (ג).

דוד צור: נתחיל בהקראה כי כבר עשינו את הדיון.

דוד צור: מי שירצה להיכנס לתוך התקנות נשמע את ההערות.

דוד צור: מי מקריא?

<שרית זוכוביצקי-אור: אני.

<שרית זוכוביצקי-אור: אני רק אגיד שבעקבות הערות ששמענו בוועדה, הייעוץ המשפטי של הוועדה והערות שונות שנשמעו שקלנו אותם וכבר הכנסנו אותם כשינויים לנוסח.

<שרית זוכוביצקי-אור: אני מקריאה את תקנת משנה (ד) המוצעת: (ד) הודעה כאמור בתקנת משנה (ג) תימסר לרשות הרישוי לאחר שבדק שמאי הרכב כי הרכב תוקן במפעל, נבדק במפעל בודק וניתנה לגביו תעודת בדיקה.

<מרב תורג'מן: את יכולה להסביר את התוספת?

<שרית זוכוביצקי-אור: למעשה, אנחנו רוצים שברישיון הרכב לא רק יירשם נזק מהותי.

<שרית זוכוביצקי-אור: אנחנו רוצים שברישיון הרכב תהיה גם אינדיקציה לכך שהרכב תוקן ונבדק במפעל בודק.

<שרית זוכוביצקי-אור: זאת אומרת לא רק שהיה נזק גדול, אלא שהיה תהליך.

<שרית זוכוביצקי-אור: מבחינתנו "תוקן" זה תוקן במפעל מורשה; ו"נבדק" – נבדק באמצעות מפעל בודק.

<שרית זוכוביצקי-אור: זה המפעל המורשה לבדיקות לפי סעיף 309.

<שרית זוכוביצקי-אור: למעשה, רשות הרישוי פה היא פלטפורמה לרישוי.

<שרית זוכוביצקי-אור: זאת אומרת היא לא קובעת נזק בטיחותי מהותי, אלא רק רושמת ברישיון הרכב.

<שרית זוכוביצקי-אור: אותה פרוצדורה יש לגבי רכב שהוכרז כאובדן גמור, "טוטל-לוסט".

<שרית זוכוביצקי-אור: גם שם שמאי קובע שהרכב הוא טוטל-לוסט, הוא מודיע לרשות הרשות, והיא מבטלת את רישום הרכב.

<שרית זוכוביצקי-אור: זאת אומרת היא רק פלטפורמה לרישוי.

<שרית זוכוביצקי-אור: אותו דבר כאן:

<שרית זוכוביצקי-אור: רשות הרישוי צריכה לרשום – או אנחנו מציעים שהיא תרשום – שהנזק הבטיחותי תוקן ונבדק, ולכן אנחנו צריכים לקבל את האינפורמציה לגבי תיקון הרכב במפעל מורשה ובדיקתו במפעל בודק.

<שרית זוכוביצקי-אור: אז נוכל לרשום, על-פי הממצאים שהעבירו לנו את ההערה ברישיון הרכב.

<שרית זוכוביצקי-אור: כאן אנחנו מטילים את השלמת האינפורמציה על השמאי.

דוד צור: היה אז דיון אם זה צריך להיות על השמאי או על המוסך המורשה הבודק.

דוד צור: כן, מר שמואל מלכיס.

<שמואל מלכיס: שמואל מלכיס, איגוד חברות הביטוח.

<שמואל מלכיס: לא צלח בידינו בדיון הקודם לקבוע מסלול אחד בלבד שבו המנהל המקצועי של המפעל שתיקן יודיע למפעל הבודק, והמפעל הבודק הוא שיודיע למשרד הרישוי.

<שמואל מלכיס: אנחנו חושבים גם עכשיו שאין צורך בשני מסלולים, ואין צורך להבדיל בין רכב מבוטח שהוא היום מיעוט מסך-כול מצבת כלי הרכב במדינת ישראל לעומת כל כלי הרכב האחרים.

<שמואל מלכיס: עכשיו הוכנס פה שינוי נוסף בתקנת משנה (ד) של סעיף 4 שלפיה, לא רק השמאי, על-פי (ג), הוא שמודיע למשרד הרישוי שנגרם לרכב נזק בטיחותי שמצדיק בדיקה, על-פי תקנה 309, אלא שהשמאי יבדוק פעם נוספת את הרכב אחרי שהוא תוקן במפעל; והוא ידווח ולא מנהל המפעל הבודק למשרד הרישוי שהרכב תוקן ונבדק.

<שמואל מלכיס: קודם כול יש פה ייקור של כל הנושא של ביטוח הרכב משום שהשמאי, למעשה, צריך היום לבצע שתי בדיקות.

<שמואל מלכיס: מי ישלם את הבדיקה הנוספת?

<שמואל מלכיס: הרי השמאי לא יבוא בהתנדבות לבדוק את הרכב פעם נוספת אחרי שהרכב יתוקן, וחוץ מזה - -

דוד צור: מה ההצעה שלך, שזה יהיה רק על-ידי - -

<שמואל מלכיס: כן, ההודעה עצמה יכולה להינתן בלי שום בעיה על-ידי מנהל המפעל הבודק.

<שמואל מלכיס: מה הבעיה?

<שמואל מלכיס: השמאי גם לא מומחה, הוא לא יכול לבדוק - -

דוד צור: הנקודה ברורה.

<מרב תורג'מן: צריך להבהיר שהנוסח לא מחייב את השמאי לבדוק בפועל את הרכב - -

דוד צור: גם וגם.

<מרב תורג'מן: - - אלא רק לבדוק שניתנה עליו תעודת בדיקה.

<שמואל מלכיס: אבל למה הוא צריך לבדוק את מנהל המפעל הבודק, ובכל רכב אחר שאינו מבוטח אפשר לסמוך על מנהל המפעל הבודק שידווח למשרד הרישוי?

<שמואל מלכיס: למה צריך פה גם שלייקס וגם חגורה?

דוד צור: אני מניח שזה מכיוון שהוא הפנה את כל הריג'קטים למוסך המורשה.

<שמואל מלכיס: לא הבנתי את השאלה.

דוד צור: מלכתחילה הוא זה שרשם את כל הריג'קטים.

<שמואל מלכיס: לפי דעתנו, זה גם היה מיותר לחלוטין כי זה לא תפקידו של שמאי לקבוע אם הרכב- -

דוד צור: אז מה תפקידו של השמאי באופן כללי?

<שמואל מלכיס: להעריך את הנזק בכסף.

<שמואל מלכיס: לכן יש היגיון רב שהוא קובע טוטל-לוסט כי טוטל-לוסט הוא מבחן כלכלי שבו הוא קובע שעלות התיקון של הרכב היא אחוז מסוים מערכו של הרכב, ולכן הוא מדווח עליו כאובדן גמור.

דוד צור: אוקיי, הנקודה ברורה.

דוד צור: עורך הדין שלמה תוסייה-כהן, בבקשה.

<שלמה תוסייה -כהן: אני מטעם איגוד השמאים.

<שלמה תוסייה -כהן: לצערי, אנחנו לא נוכל להסכים עם כל מה שאמר חברי, אבל עם חלק מהדברים נסכים.

<שלמה תוסייה -כהן: הניסוח צריך להיות כזה שמבהיר שהשמאי לא בדק בפועל – בניגוד לבדיקה שהוא עורך לרכב – שהרכב אכן נבדק במפעל בודק.

<שלמה תוסייה -כהן: כל מה שצריך לשנות בניסוח הוא שהוצג בפניו אישור על-כך שנעשתה בדיקה במפעל בודק.

<שמואל מלכיס: אבל למה - - -

<שלמה תוסייה -כהן: זאת אומרת כך הדברים גם נעשים היום; השמאי בודק את הרכב פעם ראשונה, בודק את הרכב בסיום הבדיקה, הוא רואה שאכן תוקן, ומוצג בפניו אישור של מכון הבדיקה.

<שלמה תוסייה -כהן: הוא לא ייגש בפעם השלישית לבצע בדיקה או ייגש יחד עם הרכב למכון הבדיקה.

<שלמה תוסייה -כהן: אבל אפשר להסתמך על אותו מסמך.

<שלמה תוסייה -כהן: רק אנחנו לא רוצים שתהיה אי בהירות, האם יש צורך לגשת פעם שלישית ולבדוק את הרכב במכון הבדיקה.

<שלמה תוסייה -כהן: אני מניח שגם משרד התחבורה לא התכוון לדבר הזה, אלא רק לכך שיוצג בפני השמאי - -

דוד צור: נשמע את משרד התחבורה.

<אבנר פלור: היום בפועל בסוף התהליך השמאי מקבל את המסמכים האלה של הבדיקה.

<אבנר פלור: פה אנחנו מעגנים שהתנאי למסור את הדיווח לרישום ברישיון הרכב הוא הגשת המסמכים לשמאי.

<אבנר פלור: לא כתוב פה שהוא צריך לבדוק את הרכב.

<אבנר פלור: זאת גם לא הייתה הכוונה שלנו.

דוד צור: כדי לסגור פה מעגל אני מניח שזה הרעיון - -

<אבנר פלור: נכון.

דוד צור: - - שתהיה פה סגירת מעגל של מי שפתח אותו.

<שמואל מלכיס: אני לא מבין למה יש צורך בזה?

דוד צור: כדי לוודא - -

<שמואל מלכיס: למה אתם יכולים לסמוך בכל רכב אחר שמנהל המפעל הבודק ידווח למשרד הרישוי?

דוד צור: כי בטוטל-לוסט - -

<שמואל מלכיס: זה לא עניין של טוטל-לוסט.

<שמואל מלכיס: זה בדיוק אותו מקרה של רכב שנזקק לבדיקה.

<שמואל מלכיס: על-פי תקנה 309, מנהל המפעל הבודק – אם יש לו סמכות לגבי 55% מכלי הרכב לדווח למשרד הרישוי, למה צריך להמציא לרכב מבוטח הליך שונה שדורש מעורבות של שמאי?

<שמואל מלכיס: השמאי ראוי לשכר כשהוא עושה עבודה, אבל למה לייקר את כל התהליך?

<שמואל מלכיס: אין לזה שום סיבה הגיונית.

<שמואל מלכיס: למה אנשים שמבטחים רכב צריכים לשאת בנטל הזה ולהעמיס עליהם עלות נוספת בלי שום צורך?

דוד צור: מה העלות, אגב?

<שמואל מלכיס: סביר להניח שאם הוא יבצע פעולה זה יעלה כ-400 שקל נוספים.

דוד צור: אומר עורך-דין תוסיה-כהן שאין שום עלות, שהדברים מתבצעים ממילא גם היום ללא עלות נוספת.

<שלמה תוסייה -כהן: לו הייתי מאמין שחברות הביטוח אכן יעלו את שכר השמאים יכול להיות שהייתי שותק.

<שלמה תוסייה -כהן: אבל מאחר שאנחנו מכירים את השוק ויודעים מה קרה שם למעלה מ-10 השנים האחרונות אין שום חשש שהדבר הזה יקרה.

<שלמה תוסייה -כהן: שכר השמאים לא יעלה כתוצאה מהדבר הזה.

<שלמה תוסייה -כהן: אני עוד לא שמעתי מישהו שעושה משהו בהתנדבות.

<שלמה תוסייה -כהן: אבל אין צורך בזה בכלל.

<שרית זוכוביצקי-אור: קודם כול "נבדק וניתנה עליו תעודת בדיקה" – למעשה, הוספנו את הנוסח הזה כיוון שקיבלנו את הערת איגוד חברות הביטוח לא להשאיר את הכיתוב "נזק בטיחותי", אלא הם רצו שתהיה אינדיקציה שהרכב תוקן ונבדק.

<שרית זוכוביצקי-אור: אנחנו קיבלנו את ההערה הזאת, ולכן גם שונה המלל שיירשם ברישיון.

<שרית זוכוביצקי-אור: אבל כדי שרשות הרישוי תוכל לרשום את המלל הזה – הרי היא נסמכת על בדיקה שעושה אדם אחר – אני צריכה להגיד שהם ידווחו לי שזה תוקן במפעל מורשה.

<שרית זוכוביצקי-אור: כדי להיענות לבקשה שלך, המילים "נבדק במפעל בודק" מיותרות משום שאם ניתנה לגביו תעודת בדיקה ממילא ההנחה היא שהמפעל בדק.

<שמואל מלכיס: אבל מה עם כל הרכב האחר?

דוד צור: הערה אחרונה, ואנחנו נעבור להצבעה.

<אבנר פלור: אדוני היושב-ראש, כל הנושא של "רק שמאי" או "גם מנהל מקצועי" כבר נדון בדיון הקודם והתקבלה החלטה.

<אבנר פלור: אני לא רוצה שנחזור על זה שוב גם בדיון הזה.

<אבנר פלור: חבל על הזמן.

<קריאה: אבל לפחות תשנו את הנוסח.

דוד צור: הוועדה מספיק טולרנטית לשמוע, אם צריך, גם פעם שנייה.

<בתיה לונדון: סליחה, כבוד היושב-ראש, הנוסח של הסעיף כפי שהוא מנוסח כרגע עלול להטעות.

<בתיה לונדון: כרגע הסעיף מדבר על כך שהשמאי בדק שניתנה לגביו תעודת בדיקה.

<בתיה לונדון: צריך לנסח את זה כך שיהיה ברור שהוא רק צריך לוודא קיומו של מסמך.

<בתיה לונדון: לא צריך לעשות בדיקה.

דוד צור: מה הנוסח המתפשר בעניין הזה?

<שרית זוכוביצקי-אור: נגיד ככה: "לאחר שבדק שמאי הרכב כי הרכב תוקן במפעל", המילים "נבדק במפעל בודק" יימחקו.

דוד צור: ולאחר שבדק – אני מקבל את ההערה שלך.

<בתיה לונדון: קיים אישור.

דוד צור: הצלחנו לשעמם את תלמידי בית הספר עד שהם נוטשים אותנו.

<שרית זוכוביצקי-אור: אני מורידה את "נבדק במפעל בודק".

<מרב תורג'מן: אם ניתנה עליו תעודת בדיקה חזקה עליו שהוא נבדק במפעל בודק.

<בתיה לונדון: אבל אני רק רוצה שהשמאי יוודא קיומה של תעודה.

<יערה למברגר: "הוצגה בפניו" זה בסדר.

<בתיה לונדון: צריך לנסח את זה.

<מרב תורג'מן: "בדק שמאי הרכב כי הרכב תוקן, והוצגה בפניו תעודת בדיקה".

<שרית זוכוביצקי-אור: "תוקן במפעל", זאת הכוונה.

<רונן לוי: צריך להיות בסוף "מפעל בודק".

<מרב תורג'מן: "שבדק שמאי הרכב כי הרכב תוקן במפעל והוצגה בפניו תעודת בדיקה".

<רונן לוי: "של מפעל בודק".

<שרית זוכוביצקי-אור: מצוין.

דוד צור: זה בסדר?

דוד צור: מי בעד?

דוד צור: בעד סעיף משנה (ד)– פה-אחד

דוד צור: נמנעים – אין

דוד צור: אושר פה אחד.

דוד צור: המשיכי לקרוא, בבקשה.

<שרית זוכוביצקי-אור: (ה) מנהל מקצועי במפעל שתיקן רכב שנגרם לו נזק בטיחותי ושלא נבדק בידי שמאי רכב יודיע על כך למפעל הבודק בטופס הערוך לפי טופס 3 בתוספת השלוש עשרה.

<שרית זוכוביצקי-אור: (ו) מנהל מקצועי של מפעל בודק אשר נתן תעודת בדיקה לרכב שנגרם לו נזק בטיחותי ושלא נבדק בידי שמאי רכב, יודיע לרשות הרישוי כי לרכב נגרם נזק בטיחותי, הוא תוקן במפעל ונבדק על- ידו, ויציין את המועד שבו בדק את הרכב, זאת בטופס הערוך לפי טופס 2 שבתוספת השלוש- עשרה.

<מרב תורג'מן: רק הבהרה לגבי האחריות שחלה על מנהל מקצועי ב-(ה), בבקשה.

<שרית זוכוביצקי-אור: אנחנו מדברים על אחריות של מנהל מקצועי במפעל בודק.

<שרית זוכוביצקי-אור: יש פה שני ערוצי דיווח: ערוץ אחד זה השמאי – אם שמאי ראה את הרכב; הערוץ השני זה מנהל מקצועי של המפעל שתיקן.

<שרית זוכוביצקי-אור: אם הוא מזהה שיש שם נזק בטיחותי צריך להפנות את הרכב לבדיקה במפעל בודק.

<שרית זוכוביצקי-אור: חובת הדיווח חלה על המפעל הבודק, והוא צריך לדווח לנו את אותם מרכיבים כדי שנוכל - -

דוד צור: זה מה שאמר קודם שמואל מלכיס, שהם ממילא עושים את זה.

<שרית זוכוביצקי-אור: הוא אומר לא להטיל חובת דיווח על שמאי.

דוד צור: הוא אומר, אם ממילא זה קורה, למה להטיל על השמאי?

<שרית זוכוביצקי-אור: אנחנו חושבים שאם - - -

דוד צור: בבקשה, רונן.

<רונן לוי: אני רונן לוי, יושב ראש איגוד המוסכים בישראל.

<רונן לוי: להזכירכם, בישיבה הקודמת ביקשת שנגיע להסכמות עם משרד התחבורה.

<רונן לוי: מאחר שאנחנו כמעט שנתיים עובדים על העניין של רישום הערה ברישיון הרכב קיימנו דיון עם משרד התחבורה.

<רונן לוי: לפני כשנתיים כשהיה חוזר 22 שחל רק על חברות הביטוח משרד התחבורה הפסיק אותו אחרי חודשיים כי הוא אמר שיש פה איזושהי אפליה שרק חברות ביטוח צריכות לעמוד ברישום הזה, וחברות הליסינג לא.

<רונן לוי: כרגע מה שמשרד התחבורה עושה, הוא מעגן את האפליה הזאת.

<רונן לוי: בהתחלה הגענו למסקנה שיש שמאי רכב על כל תיקון.

<רונן לוי: כלומר כל בעל רכב במדינת ישראל שיעבור נזק בטיחותי יחויב בשמאי.

<רונן לוי: זאת הייתה ההצעה שלנו.

<רונן לוי: מאחר שאת היישום של ההודעה למשרד הרישוי שהוא הכי נכון והכי פשוט, יכולים לעשות בכל נזק בטיחותי או בכל נזק שיש בו כריות אוויר, אנחנו ממליצים לא להכליל את העניין שלא יהיה שמאי; אלא בכל נזק בטיחותי בעל רכב במדינת ישראל יהיה מחויב לקחת שמאי וללוות אותו.

<רונן לוי: כך גם לא תהיה אפליה בין חברת ביטוח או רכב מבוטח או לא מבוטח.

<רונן לוי: ככה נסגור את מעגל התיקון הזה ואת מעגל אובדן ההלכה בכל המקומות, לא רק במקומות שהרכב מבוטח בהם.

<רונן לוי: בסגירה בשבוע שעבר הם התחייבו לזה.

<רונן לוי: משום מה הדבר הזה התהפך בימים האחרונים, אני לא יודע למה.

<רונן לוי: זאת אומרת לא התחייבו, אלא זאת הייתה ההצעה.

<אבנר פלור: אף אחד לא התחייב.

<רונן לוי: לא הייתה התחייבות של מנהל אגף הרכב, אבל זאת הייתה ההצעה.

<רונן לוי: יישומית אנחנו ממליצים שהוועדה תלך לעניין של שמאי הרכב וילוו את כל התיקונים שיש בהם נזק בטיחותי.

<רונן לוי: שלא יקרה שכל פעם שכרית אוויר נפתחת שחברות ליסינג או ציי רכב שרוצות לחסוך לא ייקחו שמאי.

דוד צור: אני מניח שאיגוד חברות הביטוח לא מתלהב מזה.

<רונן לוי: איגוד חברות הביטוח צריך להיות אדיש לזה, אין לו בעיה.

<דידי רוזנפלד: - - -

<שמואל מלכיס: זאת זריית חול בעיניים.

<שמואל מלכיס: אין לזה שום אפשרות מעשית.

<שמואל מלכיס: אדם פרטי ייקח שמאי?

<דידי רוזנפלד: אני מ"שלמה סיקסט".

<דידי רוזנפלד: לבן אדם פרטי יש אוטו שלם מבוטח.

<דידי רוזנפלד: אם הוא נפגע ונפתחו כריות אוויר הוא צריך בנוסף להוצאה שיש לו גם להוציא כסף על שמאי?

<שרית זוכוביצקי-אור: אנחנו סומכים על המנהל המקצועי.

דוד צור: יש בזה משהו.

<אינריד הר אבן: אבל מה היחסים?

<אינריד הר אבן: לחברות ליסינג יש מאות אלפי מכוניות.

<אינריד הר אבן: ברכבים פרטיים - - -

<רונן לוי: כשמדובר על בטיחות מדובר על הונאות רבות היקף.

<רונן לוי: אתם יודעים.

<דידי רוזנפלד: מה קרה לכם?

<דידי רוזנפלד: רוב כלי הרכב במדינת ישראל לא מבוטחים.

<רונן לוי: אצלך יש בטוח שמאי לכל רכב.

<רונן לוי: אנחנו יודעים את זה.

<רונן לוי: יש לך שמאי בית, ואין לך בעיה בכלל.

<רונן לוי: גם לחברת "אלבר" יש, גם ל"אלדן" יש.

<דידי רוזנפלד: זה לא רלוונטי - -

<רונן לוי: לך בטח אין בעיה עם זה.

<דידי רוזנפלד: אני לא מדבר על חברות הליסינג בכלל.

<דידי רוזנפלד: הסברתי שאני מדבר רק - -

<רונן לוי: אז עכשיו אתה לא מייצג את חברות הליסינג?

<דידי רוזנפלד: לא אמרתי מה אני מייצג.

דוד צור: מותר לו להגיד מה שהוא רוצה גם אם הוא מחברת ליסינג, לדבר בשם האדם הפרטי.

דוד צור: הוא העלה נקודה נכונה.

דוד צור: אני רק לא מבין, למה איגוד המוסכים מתנער מאחריות שיש לו ומגלגל אותה עם עלות נוספת כך שבן אדם לקחת שמאי גם על הנזק שנגרם לו.

דוד צור: האם מנהלי המוסכים לא מספיק מקצועיים כדי לתת את הדיווח הזה?

<רונן לוי: אני אשמח לדווח על כל רכב כזה.

דוד צור: אוקיי.

<רונן לוי: רק שיהיה דיווח.

<רונן לוי: שלא יהיה מצב שלא יהיה דיווח.

<מרב תורג'מן: התקנות מחייבות דיווח.

<מרב תורג'מן: מי שלא ידווח - - -

<רונן לוי: מפעל בודק, לא אנחנו.

דוד צור: עורך דין תוסייה, רצית לומר משהו?

<שלמה תוסייה -כהן: אני רוצה לומר משהו שדווקא לא נוגע להעסקת שמאי.

<שלמה תוסייה -כהן: יש בעיה מובנית דווקא אצל חברינו מחברות הליסינג.

<שלמה תוסייה -כהן: מאחר שהרכבים הם בבעלותם, המוסכים בבעלותם וגם השמאים הם שמאי בית שמועסקים על-ידם, הרישום ברישיון שייכנס היום לתוקף יגרום נזק כלכלי גדול לכל אדם שהרכב שבבעלותו יירשם.

<שלמה תוסייה -כהן: ככל שאותו אדם הוא בעל יותר אמצעים וגם שליטה על נותני השירותים הקושי הזה מתגבר.

<שלמה תוסייה -כהן: כאשר אנחנו מדברים על רכבים מבוטחים בחברות ביטוח יש שמאי חוץ שהוא לא שמאי בית שמועסק על-ידי חברות הביטוח בכל אחד מהנזקים.

<שלמה תוסייה -כהן: הוא גורם שאין לו אינטרס כלכלי ישיר ברישום הזה.

<שלמה תוסייה -כהן: אצל חברות הליסינג יש בעיה יותר גדולה וצריך לתת לה מענה.

<שלמה תוסייה -כהן: אי אפשר להתעלם מהעובדה ולהגיד שיש מנהל מוסך, וסומכים על מקצועיותו למרות שאנחנו סומכים על מקצועיותו של כל אדם שמקבל רישיון – שמאי, מוסכניק וגם קצין בטיחות.

<שלמה תוסייה -כהן: אנחנו סבורים שבכל מקרה כזה צריך להגדיל את המעגל של הגורמים המדווחים למקסימום.

<שלמה תוסייה -כהן: לכן הצעתנו היא להוסיף את קציני הבטיחות של ציי הרכב כגורם מדווח נוסף בשלב שבו הרכב נפגע; לא לאחר התיקון – שם אפשר להסתפק במפעל הבודק.

דוד צור: יש התייחסות לקציני הבטיחות?

<שרית זוכוביצקי-אור: יש לנו שני ערוצי בדיקה: אם היה בתהליך שמאי הוא צריך לדווח.

<שרית זוכוביצקי-אור: אנחנו לא רוצים דיווח בשלבים, אנחנו רוצים בסוף.

<שלמה תוסייה -כהן: אבל בסעיף (ה) החדש אתם כן מדווחים דיווח ראשון שמבוצע על-ידי מנהל המפעל.

דוד צור: אבל למה אתה הופך את קצין הבטיחות לסוג של שמאי לייט?

<שלמה תוסייה -כהן: כיוון שקצין הבטיחות ממילא נמצא באותה חברת ליסינג או צי רכב הוא יודע שהרכב שלו עבר את הנזק.

<שלמה תוסייה -כהן: אני לא מדבר על ההודעה שהרכב תוקן ונבדק, אלא על הודעה ראשונה שיש בכלל צורך בבדיקה הזאת, אני מציע להגדיל את מעגל המדווחים כדי למנוע מצב שבו - - - שמדווח לא מדווח.

דוד צור: יושב-ראש ארגון קציני הבטיחות, בבקשה.

<שמעון סודאי: יש לנו הבטחה ממשרד התחבורה להשאיר את המצב כמו שהוא ולא להחיל את החובה הזאת על קציני הבטיחות מכיוון שיש שניים-שלושה לחברה שיש בה אלף מכוניות, ואי אפשר לבדוק את המכוניות, לא יודעים מה קורה איתן.

<שמעון סודאי: אנחנו לא יודעים עם המכוניות של הליסינג, אנחנו סומכים על חברות הליסינג שייתנו את השירות הכי טוב.

<שמעון סודאי: אנחנו לא יכולים להיות בכלל בקטע הזה.

<שמעון סודאי: ההפך הוא הנכון – אם זה יקרה אנחנו נבקש על כל רכב שמאי כי אנחנו לא יכולים לפקח על זה.

דוד צור: כשהרכב חוזר אתם סומכים בצורה עיוורת על מנהל המוסכים?

<שמעון סודאי: תלוי מה הנזק.

<שמעון סודאי: אם אני אדע מה בדיוק קרה לרכב - -

דוד צור: אתה תדע כי התקנות האלה מאפשרות.

<שמעון סודאי: לא, לא.

<שמעון סודאי: ממש לא.

<שמעון סודאי: זה לא קורה בפועל.

<שמעון סודאי: דבר נוסף, אני מבקש להחיל נושא מאוד חשוב.

<שמעון סודאי: מדברים פה על כריות אוויר, מדברים על בטיחות, אבל כריות אוויר זה יחד עם חגורות בטיחות.

<שמעון סודאי: שלא נשים את זה בצד.

<שמעון סודאי: זה חייב להיות ביחד.

גילה גמליאל: אם לא אתם אז איך פותרים את הבעיה הזאת?

<רונן לוי: יש לנו נוסח שפותר את הבעיה.

<רונן לוי: לנו יש ההצעה שלפיה מפעל שתיקן רכב שנגרם לו נזק בטיחותי מהותי, המנהל המקצועי של המפעל המתקן יעביר את הרכב בצירוף חוות דעת שמאי רכב, ויודיע על כך למפעל הבודק.

<רונן לוי: אנחנו מדברים על 300 מדווחים במקום על אלפי אלפים שבין-כה - -

דוד צור: שמענו את ההצעה שלך.

דוד צור: עם כל הכבוד, אני לא מצליח להבין למה אתה מוריד מעליכם את האחריות?

דוד צור: אתה רוצה להשית עלות נוספת על אדם שייקח לעצמו שמאי פעם נוספת - -

<אינגריד הר אבן: זה לא אדם, זאת חברת ליסינג.

דוד צור: חברה, לא משנה.

דוד צור: אנחנו מסרבלים את המהלך ומייקרים אותו.

דוד צור: לכן ההצעה הזאת נשמעה, ואנחנו לא - - -

<רונן לוי: יש פה בטיחות.

<רונן לוי: כרגע עשינו פה דיון על בטיחות.

<רונן לוי: בטיחות עולה כסף.

<אינגריד הר אבן: נזק בטיחותי שאיננו מלווה בחוות דעת שמאי, ואחר כך צרכן - -

דוד צור: אבל מנהלי המוסכים לא אחראים לזה?

<אינגריד הר אבן: סליחה, אפשר לסיים, ברשותך?

<אינגריד הר אבן: הרי בשביל מה אנחנו עושים את כל הדבר הזה?

<אינגריד הר אבן: כדי שברישיון הרכב יהיה כתוב "נזק בטיחותי תוקן ונבדק".

<אינגריד הר אבן: הוא רוצה ללכת אחורה לבדוק מה בכלל היה הנזק.

<אינגריד הר אבן: אם אין חוות דעת שמאי איך הוא יידע איזה נזק היה?

<אינגריד הר אבן: הרי אנחנו מדברים על גילוי, על היסטוריית רכב, על רשימת בעיות – איך הוא יידע מה היה שם?

<שרית זוכוביצקי-אור: הוא יכול לפנות למוסך.

<אבנר פלור: אדוני היושב-ראש, ברשותך, לפני שאני אתן מענה, אם אפשר לשמוע את חברת הליסינג, ואז אני אתן מענה לכל התשובות.

דוד צור: בבקשה, נציג חברות הליסינג.

<נמרוד הגלילי: אני מארגון חברות השכרת הרכב והליסינג.

<נמרוד הגלילי: דבר ראשון, יש המנהל המקצועי של המוסך שבדק את הרכב.

<נמרוד הגלילי: למרבית חברות הליסינג אין רשת מוסכים.

<נמרוד הגלילי: אז להגיד שחברות הליסינג משפיעות על המוסכים?

<נמרוד הגלילי: אפשר להגיד את זה, אבל בואו לא נפחית ממעמדו של המנהל המקצועי של המוסך.

<נמרוד הגלילי: תפקידו העיקרי של שמאי הרכב הוא לבדוק את הערך של הנזק.

<נמרוד הגלילי: אגב, מרבית חברות הליסינג מעסיקות שמאי לצרכים שלהן.

<נמרוד הגלילי: אבל אין שום צורך לכפות על חברות הליסינג שהשמאי יבדוק את זה.

<נמרוד הגלילי: יש מנהל מקצועי של המוסך, הרכב מתוקן במוסך.

<נמרוד הגלילי: חברות הליסינג לא מתנגדות לתקנה הזאת, אבל בואו לא נפחית ממעמדו של המנהל המקצועי של המוסך.

גילה גמליאל: בואו לא נפחית מעצם העובדה שיש הלימה בקשר בין הליסינג לבין אותם מוסכים שאתם מבצעים בהם את כל הטיפולים שלכם, גם אם אין לכם החברות שכפופות לכם.

<דידי רוזנפלד: וההלימה הזאת לא יכולה להיות עם השמאי?

<דידי רוזנפלד: ולא יכולה להיות עם מנהל הבנק?

<דידי רוזנפלד: ולא יכולה להיות עם כל בן אדם?

<דידי רוזנפלד: הרי הלימה היא הלימה.

גילה גמליאל: המטרה של החוק ברורה כאן לכולם.

גילה גמליאל: תמצאו פתרונות.

גילה גמליאל: מה הפתרונות שאתם מציעים?

<דידי רוזנפלד: המנהל המקצועי, כמו שיש לו הרבה חובות, תהיה לו עוד חובה אחת – לדווח.

<דידי רוזנפלד: זה הכול.

<דידי רוזנפלד: לא להשית פה כספים על ציבור שלם.

<רונן לוי: החובה היא על המפעל הבודק ולא על המוסך.

<שמואל מלכיס: - - -

דוד צור: בסוף זה יושת על הבן אדם, כי גם כשהחברות משיתות אחת על השנייה – בסוף זה נופל על האזרח.

<שמואל מלכיס: - - - בדיקה כפולה.

דוד צור: אני בטוח שחברות הליסינג והביטוח לא יפסידו כסף.

דוד צור: אני רוצה את התשובה של משרד התחבורה.

<שמואל מלכיס: אדוני היושב-ראש, אין שום סיבה לבדיקה כפולה.

<שמואל מלכיס: אני חוזר ואומר.

דוד צור: אני מסכים.

<אבנר פלור: אדוני היושב-ראש, מכיוון שאנחנו מאשרים גם את השמאי וגם את המנהל המקצועי במוסך שעובר את כל ההכשרות, אנחנו רואים לנכון שבהיבט הבטיחותי שתי החלופות המוצעות הן טובות ומכסות.

<אבנר פלור: אנחנו גם צריכים להבין את המטרה: זהירות לאותו צרכן שבא לרכוש את הרכב, שיידע שהרכב עבר נזק בטיחותי.

<אבנר פלור: בכל מקרה ובכל מצב זה מבחן התוצאה.

<אינגריד הר אבן: אבל לא תהיה לו חוות הדעת, הוא לא יידע מה היה בתאונה הזאת.

<אינגריד הר אבן: איפה פה הגילוי - - -?

דוד צור: הערה אחרונה, ואנחנו ניגשים להצבעה.

<אבי גלנצר: אני אבי גלנצר.

<אבי גלנצר: אני יושב-ראש איגוד מכוני הרישוי והבדיקה בישראל.

<אבי גלנצר: מכיוון שאני נמצא בצד שבודק אחרון את הרכב אני רוצה להסביר קודם כול מה היה עד היום.

<אבי גלנצר: עד היום קיבלנו כלי רכב לבדיקה.

<אבי גלנצר: אם היה לו דוח שמאי אין ספק שזה עוזר לנו להתייחס לתאונה מכיוון שבדוח שמאי יש פירוט הרבה יותר טוב מאשר ברישום של מוסך עם רישום התיקונים שהוא ביצע.

<אבי גלנצר: אבל יש הרבה רכבים שמגיעים אלינו גם היום שהם לא מבוטחים ואין להם שמאי, ורכב כזה מגיע כבר מתוקן.

<אבי גלנצר: מה עושים עם הרכב הזה שאין לו שמאי?

<אבי גלנצר: שולחים אותו הביתה?

<אבי גלנצר: מבטלים לו את הרישיון?

<אבי גלנצר: צריך לתת את הדעת על הכול.

<אבי גלנצר: לדעתי, ההצעה צריכה להיות קודם כול לבקש דוח שמאי, אבל אם המוסך מפנה אלינו את הרכבים וכותב במפורש שהרכב לא נבדק על-ידי שמאי אנחנו נתייחס לאותה בדיקה.

<אבי גלנצר: אין ספק שאנחנו יכולים לראות נזק בטיחותי בשעת הבדיקה ולדווח עליו למשרד התחבורה, לפי הצורך.

<רונן לוי: לך תבדוק כריות אוויר.

<דידי רוזנפלד: אם אתם יכולים – בא לציון גואל.

<רונן לוי: אתה לא יכול לבדוק כריות אוויר.

<שרית זוכוביצקי-אור: הוא בסך הכול אמור לבדוק תקינות.

<שרית זוכוביצקי-אור: הוא לא אמור לקבוע שנקבע נזק בטיחותי.

דוד צור: המשטרה פה.

דוד צור: הוועדה הזאת לא נחשדת ביחס מועדף למשטרה, אבל אנחנו רוצים לשמוע גם את קולה.

<טל ויתקון: שלום.

<טל ויתקון: אני מיחידת "אתגר", ואנחנו מטפלים בצד הפלילי של אכיפת תופעות גניבות רכב.

<טל ויתקון: בין היתר בחקירת תיקים פליליים אנחנו גם מגיעים לאותם רכבים שמתוקנים ועוברים תקנה 309 כאשר קורה לא אחת שהרכבים אפילו לא מגיעים לטסט, עוברים את התקנה ומקבלים אישורים פיקטיביים.

<טל ויתקון: אני סבורה שחוות דעת שמאי יכולה מאוד להקל, לייצר שקיפות - -

מיכל רוזין: זה לא יכול להיות פיקטיבי?

מיכל רוזין: לרמות תמיד אפשר.

<טל ויתקון: תמיד אפשר להערים על החוק ולנסות למצוא דרכים עקיפות.

<טל ויתקון: אבל המציאות היא שככל ששמים יותר סייגים - -

דוד צור: על מי תושת העלות הזאת?

<טל ויתקון: - - ויותר מכשולים יותר קשה לקיים את הליך הזיוף.

<טל ויתקון: צריך עוד בן אדם - -

גילה גמליאל: שכנעת אותי שצריך שמאי.

גילה גמליאל: עכשיו השאלה היא העלות - -

<שמואל מלכיס: למה - - - הוא פחות נאמן משמאי?

<שמואל מלכיס: למה מנהל המפעל הבודק הוא פחות מהימן - -

<רונן לוי: זה עניין של שקיפות.

<קריאות: - - -

<שמואל מלכיס: מי שמרמה תמיד יכול לרמות.

<נמרוד הגלילי: הכול תלוי ברמת הפיקוח של משרד התחבורה.

<נמרוד הגלילי: ברגע שיהיה פיקוח גדול יבדקו ויראו.

<נמרוד הגלילי: אם היו תקלות יטפלו בתקלות.

<נמרוד הגלילי: לא צריך להוסיף עוד עלויות.

<רונן לוי: לחברות הליסינג זה לא עוד עלויות, זה בדיוק העניין.

<קריאה: על האזרח.

דוד צור: אני שמעתי את כל ההערות גם מהפעם הקודמת וגם עכשיו.

דוד צור: אפשר להוסיף קומות על קומות.

דוד צור: בכל הכבוד גם למשטרה, אני בטוח שכל אחד מייצג את האינטרס שלו בעניין הזה, אבל אנחנו רוצים גם לייצג את האינטרס של האזרח, לא להשית עליו עלויות אין-סופיות.

דוד צור: יש פה מנהל מקצועי.

דוד צור: גם השמאי וגם המנהל המקצועי מסומכים על-ידי משרד התחבורה, ויש להם אחריות על כל דבר שהם מוציאים.

<רונן לוי: זה לא מה שקורה בפועל.

דוד צור: זה צריך אכיפה.

דוד צור: אכיפה היא דבר נפרד בפני עצמו.

דוד צור: לכן אני לא מתכוון להכניס עכשיו את השינויים האלה כי זה משנה לנו באופן משמעותי את החוק.

דוד צור: אני עובר להצבעה על שני הסעיפים הללו.

דוד צור: מי בעד?

<מרב תורג'מן: אתה מעלה להצבעה את סעיפי משנה (ה), ו-(ו).

דוד צור: נכון, זה התיקון.

דוד צור: סעיפי (ה), (ו) כנוסח שהובא על-ידי הוועדה.

<קריאה: יש בעיה בנוסח הזה.

דוד צור: "אין בעיה" אחרי הצבעה.

דוד צור: מי בעד?

דוד צור: מי נגד?

דוד צור: מי נמנע?

דוד צור: בעד סעיפי משנה (ה), (ו)– 2

דוד צור: נמנעים – 1

דוד צור: 2- בעד, גילה נמנעת.

דוד צור: 1- נמנעת.

<גיורא צפרוני: אני מבקש להעיר משהו לגבי הנוסח.

<גיורא צפרוני: רשומה שם המילה "להתלות".

<גיורא צפרוני: הנושא הזה עלה בדיונים אחרים, והמילה הזאת לא ברורה.

<מרב תורג'מן: אנחנו עוד לא שם, אדוני.

<מרב תורג'מן: עכשיו היא מקריאה את הנוסח של (ז), (ח).

<שרית זוכוביצקי-אור: (הקראה): (ז) נמסרה לרשות הרישוי הודעה כאמור בתקנות משנה (ג), (ד) ו-(ה) תרשום רשות הרישוי ברישיון הרכב "נזק בטיחותי תוקן ונבדק".

<שרית זוכוביצקי-אור: (ח) מנהל מקצועי של מפעל בודק שלא נתן תעודת בדיקה לרכב שנגרם לו נזק בטיחותי ושנבדק על- ידו בתוך 30 ימים מיום הבדיקה יודיע על כך לרשות הרישוי, והיא תהיה רשאית להתלות את רישיון הרכב עד לקבלת הודעה מהמפעל הבודק, כאמור בתקנת משנה (ו).

דוד צור: הערות לשני הסעיפים האלה.

דוד צור: יש?

<בתיה לונדון: בתיה לונדון מאיגוד חברות הביטוח.

<בתיה לונדון: המטרה של הרישום ברישיון הרכב נועדה להפנות את תשומת לבו של הקונה הפוטנציאלי לכך שהרכב עבר נזק - -

דוד צור: נכון.

<בתיה לונדון: - - אבל מצד שני אנחנו כולנו רוצים לגרום לאיזון בין הפגיעה בזכותו של בעל הרכב לבין ההגנה על זכותו של קונה הרכב.

<בתיה לונדון: יש לי חשש שהנוסח כפי שהוא מנוסח היום לא מספיק מאזן בין שני האינטרסים.

<בתיה לונדון: המונח "נזק בטיחותי תוקן ונבדק" לא משקף את זה שהרכב בעצם עבר בדיקה במכון ונמצא תקין.

<בתיה לונדון: צריך שהקונה יידע שיש תקנה 309 שבדקה את תקינותו של הרכב.

<בתיה לונדון: ההערה כמו שהיא עכשיו לא משקפת את זה.

<בתיה לונדון: כתוצאה מכך אני חוששת שירידת הערך של הרכב שנמכר תהיה גדולה הרבה יותר מכפי שצריך כיוון שהרכב כן תוקן וכן נבדק.

<בתיה לונדון: לכן אנחנו מציעים - -

דוד צור: הבנתי.

דוד צור: מה שאת מציעה זה אולי להוסיף את המילה "בטיחותי"?

<בתיה לונדון: לא.

<בתיה לונדון: אני מציעה שיהיה כתוב: "נזק בטיחותי תוקן, ונמצא תקין".

דוד צור: תוקן, נבדק - -

<בתיה לונדון: "ונמצא תקין".

דוד צור: הוא לא "נמצא", הוא נעשה תקין.

<בתיה לונדון: שהמילה "תקין" תופיע.

דוד צור: אני מבין מה שאת אומרת.

דוד צור: בואו נשמע הערות.

<יערה למברגר: אני ממשרד המשפטים.

<יערה למברגר: אני מודה שאני מופתעת מההערה שלך כי הסעיף תוקן בעקבות ההערות שלכם, ואני מודאגת מהכיוון השני בדיוק כי בעצם מדובר ברישיון רכב של המדינה.

<יערה למברגר: זאת ההצהרה, זה הרישיון.

<יערה למברגר: המדינה לא בדקה את הרכב הזה, זה לא הטסט הזה, זה לא בדיקה של המדינה.

<יערה למברגר: נכון שזה נעשה על-ידי גורמים שמוסמכים על-ידי המדינה.

<יערה למברגר: פתאום הוטרדתי מהעובדה שהמדינה מצהירה שהרכב הזה תוקן.

<יערה למברגר: אני דווקא חשבתי שנכון להגיד "הועבר דיווח" כדי שאדם יידע שהועבר דיווח למדינה שהרכב תוקן ונבדק.

<יערה למברגר: אבל איך המדינה יכולה להצהיר שהרכב הזה אכן תקין?

<יערה למברגר: האם המדינה ברישיון שלה יכולה באמת להצהיר שהרכב הזה תקין?

<דידי רוזנפלד: מה היא עושה בטסט?

<יערה למברגר: זה בדיוק ההבדל.

<יערה למברגר: זה לא טסט.

<שמואל מלכיס: טסט זה ממש לא - - -

<יערה למברגר: טסט זה הזרוע הארוכה של המדינה.

דוד צור: למשרד המשפטים יש הערות נכונות מאוד.

דוד צור: לא מכיוון שיושבת ראש התנועה היא השרה שם.

דוד צור: אפילו אם היה איש ליכוד שם הייתי אומר את זה.

<שרית זוכוביצקי-אור: אני רוצה להשלים את דברי יערה: קודם כול אנחנו מוגבלים במלל שאנחנו יכולים לרשום.

<שרית זוכוביצקי-אור: אז בהתחלה כתבנו "נזק בטיחותי" ונעתרנו לבקשה של איגוד השמאים לא להשאיר רק נזק בטיחותי, אלא לתת אינדיקציה נוספת למה שנעשה לגבי הרכב.

<שרית זוכוביצקי-אור: מה שנעשה לגבי הרכב זה "הרכב תוקן ונבדק".

<שרית זוכוביצקי-אור: ההערה הזאת היא הערת רישום.

<שרית זוכוביצקי-אור: זאת אומרת אני לא אומרת שהרכב תקין משום שיכול להיות שלמרות שהמפעל הבודק בדק את הרכב, הרכב לא תקין, ואני לא נמצאת שם כדי להגיד את זה, ואני לא רוצה שהרישיון יעיד על מצב הרכב.

דוד צור: אדם שרואה דבר כזה, האם יש לו אחרי זה אפשרות לבדוק את היסטוריית הרכב הזה?

<שרית זוכוביצקי-אור: חוק גילוי נאות מאפשר לפנות למוסכים - -

<לאה ורון: רגע, תסבירי.

<לאה ורון: זה חוק שחוקק בכנסת הקודמת, אז תסבירי, בבקשה, לחברי הכנסת מה המשמעות של זה.

<שרית זוכוביצקי-אור: נכון.

<שרית זוכוביצקי-אור: אני לא זוכרת את שמו המלא - -

<קריאות: חוק גילוי נאות.

דוד צור: לדעתי, כך צריך להשאיר את זה.

דוד צור: אני מקבל את עמדת משרד המשפטים בעניין הזה שאמר שהמדינה לא יכולה לקחת אחריות על האופן שהרכב הזה טופל.

דוד צור: לכן אנחנו עושים פה שירות לאזרח ואומרים לו, דע לך, זה תוקן, זה נבדק, תסמוך על זה וקח את זה או אם תרצה לברר יותר – עשה בירור עמוק יותר.

<שרית זוכוביצקי-אור: בדיוק זה היה האיזון.

גילה גמליאל: אדם שרואה שכתוב "נזק בטיחותי תוקן ונבדק" עלול לחשוב שמדובר פה באמת בתיקון.

<שמואל מלכיס: ברור שמדובר בתיקון.

<שרית זוכוביצקי-אור: זאת אינדיקציה לתיקון.

<שרית זוכוביצקי-אור: הוא צריך לקחת בחשבון - - -

גילה גמליאל: יש פה משחק מילים.

<יערה למברגר: זה עדיף מאשר רק "נזק בטיחות".

גילה גמליאל: אני שלא עוסקת ברכישת מכוניות אם היו אומרים לי כזה דבר הייתי יוצאת מנקודת הנחה שהאוטו תקין.

<קריאה: זה לא לאובדנים להלכה, מדובר על רכבים לתיקון.

גילה גמליאל: אבל זה עלול להשתמע מדברים שכתובים.

דוד צור: היא רוצה ללכת לנוסח המקורי שלכם.

<שרית זוכוביצקי-אור: הנוסח המקורי זה רק נזק בטיחותי.

<שרית זוכוביצקי-אור: זה הליך פחות טוב.

<שרית זוכוביצקי-אור: ואז זה יוצר כתם.

<שרית זוכוביצקי-אור: אז אנחנו איזנו פה.

<שמואל מלכיס: שרית, אף אחד לא יקנה רכב כזה.

<שרית זוכוביצקי-אור: את רואה איך זה היה אמור להיות כתוב בהתחלה, ואנחנו עשינו את האיזון.

<בתיה לונדון: אבל אין איזון.

<בתיה לונדון: אנשים לא יקנו רכבים כאלה.

<שמואל מלכיס: אתם גורמים נזק כלכלי עצום.

<שרית זוכוביצקי-אור: אני יכולה להגיד שהרכב - -

<שמואל מלכיס: אני חושב שרק איגוד יבואני הרכב יתמוך בזה.

<שרית זוכוביצקי-אור: מה עושה בעצם הפרוצדורה?

<שרית זוכוביצקי-אור: הפרוצדורה היא שחוץ מהדיווח יש פה גם מהלך.

<שרית זוכוביצקי-אור: סעיף 309 קובע שרכב שניזוק במרכיבים שאנחנו קבענו צריך לעשות תהליך ולהיות מתוקן במפעל מורשה, ואחר כך גם יש בדיקה - - -

<שמואל מלכיס: אבל הוא נבדק בדיקת תקינות.

גילה גמליאל: אני ממש יורדת לסוף דעתך.

גילה גמליאל: מצד אחד את רוצה למנוע מצב שרכב שעבר תאונה – אם תכתבי "נזק בטיחותי", אז אני אגיד שאני לא נוגעת - -

דוד צור: כי הוא לא יודע אם הוא תוקן או לא.

גילה גמליאל: - - מצד שני יש פה בעיה הפוכה – אני מבינה שהאוטו עבר תאונה, אבל הוא תוקן ונבדק, ועכשיו הוא מצוין.

דוד צור: אבל זה מה שביקשה עורכת הדין, שלא רק זה, אלא יבדקו שהוא גם בטוח ותקין.

<שרית זוכוביצקי-אור: - - - תקין, אבל אני לא יכולה להעיד.

גילה גמליאל: "בטוח ותקין" את בוודאות לא יכולה לרשום שם.

גילה גמליאל: אבל הנוסח עלול להטעות.

<שרית זוכוביצקי-אור: הוא אכן תוקן, ואכן נבדק.

<רונן לוי: בדיוק לא הטעיה, זאת השקיפות.

<שמואל מלכיס: הוא תוקן ועבר בדיקת תקינות.

<קריאות: - - -

<שמואל מלכיס: מר צור, יש הצעת פשרה.

דוד צור: והיא?

<שמואל מלכיס: שנגרם נזק בטיחותי, תוקן ונבדק בדיקת תקינות.

<קריאה: הוא כשיר לתנועה.

<קריאות: - - -

<מרב תורג'מן: הערה לגבי הפסיק.

<מרב תורג'מן: זה אמנם פסיק, אבל יש פה השפעה מהותית.

<מרב תורג'מן: לא נדרש כאן פסיק - -

דוד צור: איפה הפסיק?

<מרב תורג'מן: בתקנת משנה ח' יש פסיק לפני המילה "כאמור" - -

<שרית זוכוביצקי-אור: אני אמחק אותו.

<מרב תורג'מן: - - כדי ש"כאמור" יתייחס לקבלת ההודעה ממפעל בודק צריך להוריד שם את הפסיק.

<שרית זוכוביצקי-אור: בסדר, מקבלת.

דוד צור: איך לא הבחנתם בזה עד שהיועצת המשפטית שלנו הבחינה?

דוד צור: מר תוסייה-כהן, בבקשה.

<שלמה תוסייה -כהן: לי יש שאלת הבהרה.

<שלמה תוסייה -כהן: מנהל מקצועי שהגיע אליו רכב בדק אותו במפעל בודק ולא נתן אישור חייב לדווח.

<שלמה תוסייה -כהן: השאלה שלי היא לגבי סיטואציה אחרת: מנהל מוסך שהפנה רכב למכון בדיקה, והרכב לא הגיע בכלל לבדיקה הראשונה - -

<קריאה: המנהל המקצועי צריך לקחת אותו.

<שלמה תוסייה -כהן: אני לא ראיתי פה שהוא צריך לקחת אותו.

<רונן לוי: זה נמצא פה.

<קריאות: - - -

<שלמה תוסייה -כהן: מתי מדווח שהרכב לא ביצע את הבדיקה?

מיכל רוזין: "רכב שבוחן או שוטר מסר לגביו חוות דעת - - -"

<שלמה תוסייה -כהן: זה רכב שנבדק ולא אושר.

<שלמה תוסייה -כהן: איפה רכב שדווח שצריך לעשות את 309, במקום לנסוע למכון הבדיקה - -

דוד צור: עלה על הכביש?

<שלמה תוסייה -כהן: כן.

דוד צור: אוקיי, הוא עבריין.

דוד צור: אנחנו לא מטפלים בזה עכשיו.

<שלמה תוסייה -כהן: אין בכלל פיקוח למשרד התחבורה שהדבר בכלל קרה.

<שלמה תוסייה -כהן: הרי כל הדיווחים נעשים רק אחרי הבדיקה.

דוד צור: אבל למה זה שייך לסעיף (ח)?

<אבנר פלור: המצב היום הוא שהמנהל המקצועי של המפעל המתקן לא יכול לשחרר את הרכב הזה עד שהוא לא סיים את כל התהליך.

<אבנר פלור: כל התהליך זה אומר שהוא צריך גם לבצע את בדיקה 309.

מיכל רוזין: איפה זה כתוב מה שאמרת?

<אבנר פלור: אם זה לא מנוסח כך אנחנו נטמיע את זה.

<אבנר פלור: אבל זה מנוסח.

<שרית זוכוביצקי-אור: היא צודקת.

<שרית זוכוביצקי-אור: הרי כשאין שמאי המנהל המקצועי מפנה לבדיקה.

<שרית זוכוביצקי-אור: זה בסעיף (ה).

<שרית זוכוביצקי-אור: בעצם השאלה היא מה קורה אם שולחים את האוטו, והוא לא מגיע.

<שלמה תוסייה -כהן: זה יקרה בעיקר במוסכים לא מורשים.

<שלמה תוסייה -כהן: בן אדם שלקח את הרכב ותיקן אותו במוסך לא מורשה - - -

<קריאות: - - -

גילה גמליאל: היא מוסיפה עכשיו נוסח.

גילה גמליאל: שלמה, תראה שהוא מקובל עליך.

<שרית זוכוביצקי-אור: כיוון שהמנהל המקצועי של המפעל צריך להודיע למפעל הבודק, למעשה, אל המפעל הבודק הרכב לא הגיע.

<שלמה תוסייה -כהן: נכון.

<שלמה תוסייה -כהן: ואם הוא לא הגיע תוך 30 יום הוא צריך - - -

<רונן לוי: ההצעה שלנו הייתה סוגרת את הפינה הזאת.

<רונן לוי: זה מה שניסינו לעשות.

<רונן לוי: עכשיו זה נשאר פתוח.

<שרית זוכוביצקי-אור: יש עוד אופציה.

<שרית זוכוביצקי-אור: - - -

<מרב תורג'מן: ב-(ח).

<מרב תורג'מן: מנהל מקצועי של מפעל בודק שלא נתן תעודת בדיקה לרכב שנגרם לו נזק בטיחותי ושנבדק על-ידו או שלא הגיע אליו כלל - - אבל איך הוא יודע שהוא לא מגיע לבדיקה?

<שרית זוכוביצקי-אור: מסעיף (ה).

<יערה למברגר: זה נראה לי די מרשים שהוא יודע לדווח על משהו שלא הגיע אליו.

<שרית זוכוביצקי-אור: לא.

<שרית זוכוביצקי-אור: הוא צריך להודיע עליו מיד.

<מרב תורג'מן: למי?

<שרית זוכוביצקי-אור: למפעל הבודק.

<שרית זוכוביצקי-אור: קודם כול הוא מודיע למפעל הבודק, ואז המפעל הבודק יודע שצריך להגיע אליו רכב.

<שרית זוכוביצקי-אור: זה סעיף (ה).

<שרית זוכוביצקי-אור: הוא מקבל הודעות שצריך להגיע רכב.

<שרית זוכוביצקי-אור: זה התפקיד שלו.

דוד צור: מה הפתרון?

דוד צור: מזלנו שעורך דין תוסייה-הכהן היה פה ערני.

מיכל רוזין: כבוד היושב-ראש, אתה לא מקשיב לתשובה.

מיכל רוזין: זה חשוב.

מיכל רוזין: מה הוא עושה עם זה אחרי שלא מגיע אליו הרכב?

<שרית זוכוביצקי-אור: מודיע.

<אבנר פלור: מגיעה אלינו ידיעה שהרכב הזה מסוכן, ואנחנו מתחילים את התהליך של הורדתו מהכביש במידה שתוך פרק זמן מסוים הוא לא מבצע את אותו תיקון או טיפול.

דוד צור: יש על זה מעקב?

<אבנר פלור: יש לנו על זה מעקב.

מיכל רוזין: שעובר למשטרה?

<טל ויתקון: - - -

<אבנר פלור: היא שואלת על המצב הקיים היום.

מיכל רוזין: אולי בואי תשבי אתנו.

מיכל רוזין: זה בדיוק הממשק של משרד התחבורה.

דוד צור: זה לא דומה למצב שבו יש אלפי כלי רכב, לצערי, שלא מחדשים רישיון רכב?

דוד צור: השאלה אם יש - - -

<טל ויתקון: - - -

דוד צור: יש מידע שעובר ממשרד התחבורה למשטרה?

<טל ויתקון: אין ממשק.

דוד צור: למה לא מייצרים אותו?

דוד צור: מסובך.

<קריאה: גם אין ביטוח על דבר כזה ברגע שהזמן עובר.

<שלמה תוסייה -כהן: המידע אפילו לא הגיע למשרד התחבורה, לא רק שהוא לא הגיע למשטרה.

דוד צור: יש טרקטורון שמשדר על הירח.

דוד צור: אז לייצר ממשק בין משרד התחבורה למשטרה אי אפשר?

<שלמה תוסייה -כהן: - - - למעשה, ייחקר רק אחרי - - - כיוון שלא תהיה תעודה כי הרכב לא הגיע לבדיקה לא יהיה שום דיווח.

דוד צור: הארת את עינינו יפה בנקודה חשובה.

מיכל רוזין: השאלה היא מה קורה כאשר הרכב לא מגיע לבדיקה?

<טל ויתקון: - - - מידע ממוקד שאתה מבקש.

דוד צור: אני יותר מוטרד מהסיפא, שאין ממשקים.

דוד צור: מה הנוסח?

מיכל רוזין: בעידן המחשבים ב-2013 לא יכולים להעביר רשימה שיש למשטרה, ואז רושמים רכב וזה קופץ להם בניידת?

דוד צור: זאת לא בעיה טכנית, זאת בעיה מהותית.

מיכל רוזין: למה מהותית ולא טכנית?

<טל ויתקון: כיום זה לא קיים.

<טל ויתקון: אין היום ממשק - -

מיכל רוזין: השאלה היא למה יש פה בעיה מהותית, חבר הכנסת צור.

דוד צור: אני מניח שזאת בעיה שכל רשות שומרת לעצמה את הנתונים שלה, והיא לא רוצה לשתף.

מיכל רוזין: אבל המטרה של משרד התחבורה היא שלא ינהגו ברכבים כאלה על הכביש.

<שרית זוכוביצקי-אור: - - - זה אכיפת רישיון.

<אבנר פלור: אני אבדוק את זה מול ממשקי העבודה, ואחזיר תשובה לוועדה.

דוד צור: אז אני מבקש - - - חברת הכנסת מיכל רוזין.

דוד צור: מה ההצעה?

<שרית זוכוביצקי-אור: אנחנו נותנים מענה לבעיה שהועלתה, מה קורה כשמנהל מקצועי מדווח למפעל בודק שלרכב נגרם נזק בטיחותי, והרכב לא הגיע.

<שרית זוכוביצקי-אור: בסעיף (ח) אנחנו מטפלים במצב שהרכב כבר הגיע, אבל יש בו תקלות, וזה לא חזר לתיקון.

<שרית זוכוביצקי-אור: אני אקריא את זה מחדש עם התוספת שאנחנו מציעים: "מנהל מקצועי של מפעל בודק שלא נתן תעודת בדיקה לרכב שנגרם לו נזק בטיחותי ושנבדק על-ידו או שלא הגיע לבדיקה לאחר שהמנהל המקצועי הודיע לו כי לרכב נגרם נזק בטיחותי כאמור בתקנת משנה (ה) בתוך 30 ימים מיום הבדיקה או מיום ההודעה, לפי העניין, יודיע על כך לרשות הרישוי, והיא תהיה רשאית להתלות את רישיון הרכב עד לקבלת הודעת המפעל הבודק כאמור בתקנת משנה (ו).

<רונן לוי: עכשיו זאת לא החובה שלנו לשלוח את האוטו?

<רונן לוי: תסבירי לנו את היישום של זה.

<קריאה: לא.

<שרית זוכוביצקי-אור: בסעיף (ה) המנהל המקצועי צריך להודיע למפעל הבודק.

<רונן לוי: מתי?

<רונן לוי: שנבין את זה.

<שרית זוכוביצקי-אור: "המנהל המקצועי במפעל בודק שתיקן רכב שנגרם לו נזק בטיחותי שלא נבדק על-ידי שמאי יודיע על כך למפעל הבודק בטופס הערוך".

<רונן לוי: איזה מפעל בודק?

<שרית זוכוביצקי-אור: מפעל בודק יש רק אחד.

<שרית זוכוביצקי-אור: מפעל שיש לו רישיון לבדוק - -

<אבנר פלור: לבדיקה 309.

<שרית זוכוביצקי-אור: יש הגדרה למפעל בודק.

<רונן לוי: למי לדווח?

<שרית זוכוביצקי-אור: הוא עוד לא מדווח.

<שרית זוכוביצקי-אור: מי שמדווח במקרה הזה זה המפעל הבודק.

<יערה למברגר: הדיווח היה ב-(ה).

<רונן לוי: אבל איך הוא יודע?

<שרית זוכוביצקי-אור: אף אחד לא יודע.

<שרית זוכוביצקי-אור: המפעל הבודק יודע.

<שמואל מלכיס: יש מפעל בודק אחד בארץ?

<שרית זוכוביצקי-אור: למי שהוא בחר לפנות.

<מרב תורג'מן: למי שהוא בחר לפנות.

דוד צור: לאותו מפעל בודק, כמדובר ב-(ה).

<יערה למברגר: תקראו את (ה) ואת (ח) ביחד.

<יערה למברגר: זה מסתדר.

<יערה למברגר: "יודיע על כך למפעל הבודק".

<יערה למברגר: הוא מודיע למפעל בודק מסוים, לפי (ה).

<רונן לוי: הבנתי.

<רונן לוי: עכשיו זה רק "יודיע" ולא "ייקח"?

<רונן לוי: לפי מה שאת אומרת, כבר אין לנו חובה להעביר.

<רונן לוי: מה שדובר היה שאנחנו נעביר את המכונית, וזה יעבור דרך המוסך כדי שתהיה סגירת מעגל.

<רונן לוי: גם זה יורד עכשיו אז כאילו נותנים לבן אדם את האוטו, ואומרים לו, יאללה.

<מרב תורג'מן: המנהל המקצועי שתיקן את הרכב.

מיכל רוזין: את מבינה את תרשים הזרימה?

<מרב תורג'מן: משתדלת.

דוד צור: בואו נעשה סדר כי נראה לי שהתברברנו.

<רונן לוי: ניתקת את הקשר בין המפעל המתקן למפעל הבודק.

<שרית זוכוביצקי-אור: אני אסביר.

<שרית זוכוביצקי-אור: אנחנו מדברים על רכב שלא היה בו שמאי, והוא הגיע למוסך, ולמוסך יש מנהל מקצועי.

<שרית זוכוביצקי-אור: המנהל המקצועי רואה את הליקויים שיש ברכב ומזהה שיש בו נזק בטיחותי מהותי כי הוא רואה את רכיבי הנזק.

<שרית זוכוביצקי-אור: על-פי הפרוצדורה, הרכב הזה צריך לעבור עוד בדיקה במפעל בודק.

<שרית זוכוביצקי-אור: מפעל בודק, אני מזכירה, זה מפעל שמקבל רישיון ממשרד התחבורה, והוא עושה דאבל צ'ק.

<שרית זוכוביצקי-אור: יש פה שתי מהויות: הרישום והבדיקה הנוספת.

<שרית זוכוביצקי-אור: זאת אומרת רכב שמנהל מקצועי זיהה שיש בו נזק בטיחותי צריך לעבור עוד בדיקה על-ידי מוסך בלתי תלוי שהוא המפעל הבודק, שצריך לתת תעודת תקינות לרכב.

גילה גמליאל: מי לוקח את הרכב?

<אבנר פלור: אני אתן תשובה.

<אבנר פלור: זה כתוב.

<אבנר פלור: אנחנו מפנים לטופס 3 בתוספת 13.

<אבנר פלור: זה עדיין לא אושר בוועדה, אבל בסעיף ה' נכתב שם: "הריני מאשר בזאת כי ידוע לי שלרכב שפרטיו מפורטים בסעיף ב' נגרם נזק בטיחותי, ומתחייב לא לעשות בו שימוש עד לאחר הבאתו לבדיקה ומתן אישור על-ידי מפעל בודק" – זה המנהל המקצועי של המפעל המתקן.

<רונן לוי: הבנו.

<רונן לוי: אבל מי ייקח את האוטו עם הטופס למפעל הבודק?

<אבנר פלור: זה מאת המנהל המקצועי.

גילה גמליאל: לנו אין שום בעיה, רק לגבי השאלה – מי אמור לקחת את הרכב למפעל הבודק?

<רונן לוי: למי אני נותן את הטופס, ללקוח או למפעל הבודק?

גילה גמליאל: השאלה היא האם עכשיו זה בסמכות המוסך או שזה בסמכות האזרח?

<אבנר פלור: המנהל המקצועי של המפעל הבודק.

<אבנר פלור: צריך לחדד את זה בתיקון.

גילה גמליאל: זה לא בהיר.

<שרית זוכוביצקי-אור: אז אפשר להוסיף.

<מרב תורג'מן: סליחה, זה מופיע ב-(א2): "המנהל המקצועי במפעל שתיקן רכב שנגרם לו נזק כאמור בתקנת משנה (א), לרבות נזק בטיחותי, יעביר את הרכב למפעל בודק".

גילה גמליאל: אין בעיה, אבל "יעביר" זה יכול להיות גם להעביר את הטופס.

<מרב תורג'מן: הוא מעביר את הרכב.

<שרית זוכוביצקי-אור: נכון.

<שרית זוכוביצקי-אור: הוא יעביר את הרכב.

<שרית זוכוביצקי-אור: זכרתי שטיפלנו בזה.

<שרית זוכוביצקי-אור: זה נמצא.

<רונן לוי: בזמנו ביקשנו שמפעל בודק בנזק בטיחותי לא יקבל אוטו מבעל רכב, אלא רק ממפעל בודק.

<שרית זוכוביצקי-אור: נכון.

<שרית זוכוביצקי-אור: טיפלנו בזה.

<רונן לוי: זה בדיוק העניין – טיפלתם, וזה לא מובן.

דוד צור: זה מופיע ב-(א2).

דוד צור: אי אפשר להחזיר אותנו אחורה כל רגע.

מיכל רוזין: תמשיכי בתרשים הזרימה.

<שרית זוכוביצקי-אור: מהותית המנהל המקצועי במפעל המתקן צריך להעביר הודעה לאחד מהמפעלים הבודקים שכל התכלית שלהם זה לבדוק - -

גילה גמליאל: אז הוא לא צריך להעביר הודעה, הוא צריך להעביר את הרכב.

<שרית זוכוביצקי-אור: גם וגם.

<שרית זוכוביצקי-אור: הוא מוסר את זה בטופס.

גילה גמליאל: לא הבנתי למה צריך דאבל.

מיכל רוזין: כי הוא מודיע לו שהוא מביא לו את האוטו לבדיקה.

גילה גמליאל: יש גבול לכל דבר.

גילה גמליאל: למה זה צריך להיות בחוק?

גילה גמליאל: אם הוא מגיע עם הרכב, למה הוא צריך גם לשלוח הודעה?

<שרית זוכוביצקי-אור: הוא בא עם טופס.

<שרית זוכוביצקי-אור: אי אפשר לוותר על הטופס.

<מרב תורג'מן: מפורטים בו התיקונים כדי שהוא יידע מה לבדוק.

<שרית זוכוביצקי-אור: על הטופס הפורמלי אי אפשר לוותר.

גילה גמליאל: נכנסים לרזולוציות.

<מרב תורג'מן: זה התקנות.

<מרב תורג'מן: זה המקום לרזולוציה.

דוד צור: אתם מוכנים להקריא את הנוסח כמו שאנחנו רוצים להתקדם אתו?

דוד צור: תקריאו את זה עם התיקונים.

דוד צור: בזמן שאתם מכינים את זה נשמע את האדון.

דוד צור: בבקשה.

<דני קדרון: אני דני קדרון, קצין בטיחות רכבים בצה"ל לשעבר וסגן מפקד מדור ההכשרות.

<דני קדרון: אני רק רציתי להעיר לוועדה שיש הרבה רכבים, אפילו רכבים חדשים של שנת 2013-2012, שלא מתקנים אותם, ואנשים מהשטחים קונים אותם, ומחזירים אותם לכביש בלי שום פיקוח.

<דני קדרון: אני נתקלתי בכמה רכבים כאלה.

דוד צור: זה עולם אחר, זה לא התקנות.

<דני קדרון: אני נתקלתי בכמה רכבים כאלה.

<דני קדרון: רק רציתי להעיר את תשומת לבכם.

דוד צור: מאה אחוז.

<קריאות: זאת המציאות.

דוד צור: בשביל זה יש משטרה.

<רונן לוי: בשביל זה יש כנסת.

<קריאה: המשטרה רוצה שמאי.

דוד צור: המשטרה יכולה להיעזר גם בשמאי וגם באחרים.

דוד צור: כשהיא תופסת רכב כשאין הלימה בין מספרי השלדה לבין החלקים – יש הרבה מאוד.

דוד צור: אנחנו לא באים לפתור דרך התקנות האלה את כל הבעיות.

<רונן לוי: למה לא?

גילה גמליאל: מה שרצה כבודו להעיר את תשומת לבנו, לדעתי - -

דוד צור: אתה רוצה גם לפתור את בעיות גניבות הרכב דרך התקנות האלה?

גילה גמליאל: לא, לא.

גילה גמליאל: אבל במילים אחרות הוא אומר - -

<רונן לוי: ודאי שכן.

גילה גמליאל: - - מה קורה לאותם צרכנים שקונים - -

<רונן לוי: ודאי שכן, זאת תוספת לחוק הרישוי.

גילה גמליאל: - - בסיטואציה של מכירה נוספת?

<קריאה: אסור לתקן בשטחים.

גילה גמליאל: אבל נניח מישהו קנה רכב שתוקן בשטחים, והוא לא יודע.

גילה גמליאל: מה קורה אתו?

דוד צור: אבל זה לא שייך לזה.

גילה גמליאל: זאת שאלה.

גילה גמליאל: אתה לא רוצה להפוך אנשים לעבריינים בעל כורחם.

דוד צור: אפשר גם לפתור את בעיות ארגוני הפשיעה דרך תקנות תעבורה.

דוד צור: מאחר שהייתי נער ובגרתי גם בטיפול בנושאים האלה אני לא רואה קשר.

דוד צור: אני מקבל את ההערה, אבל זה מתחום אחר וצריך לטפל בזה.

דוד צור: אסור לתקן כלי רכב בשטחים.

דוד צור: נקודה.

דוד צור: איך הטפסים אמורים לסייע לעניין הזה?

דוד צור: זה לא מהעולם הזה.

דוד צור: אנחנו יכולים להתברבר פה עוד הרבה זמן, ובסוף לא נסיים.

<שמואל מלכיס: יש לנו הצעה נוספת.

דוד צור: לא שמענו מה הנוסח.

<שרית זוכוביצקי-אור: אני אקריא מה אנחנו מציעים.

דוד צור: אחרי ההקראה אפשר להציע עוד נוסחים.

<שרית זוכוביצקי-אור: (הקראה): (ח) מנהל מקצועי של מפעל בודק שלא נתן תעודת בדיקה לרכב שנגרם לו נזק בטיחות ושנבדק על-ידו או שלא הגיע לבדיקה לאחר שהמנהל המקצועי הודיע לו כי לרכב נגרם נזק בטיחות כאמור בתקנת משנה (ה) בתוך 30 ימים מיום הבדיקה או מיום ההודעה, לפי העניין, יודיע על כך לרשות הרישוי, והיא תהיה רשאית להתלות את רישיון הרכב עד לקבלת הודעה מהמפעל הבודק כאמור בתקנת משנה (ו).

דוד צור: הערות לזה.

<שלמה תוסייה -כהן: המנהל המקצועי או השמאי?

<שלמה תוסייה -כהן: יש הרי שני מסלולי דיווח?

<רונן לוי: את בעצם מכניסה עוד מסלול אחד.

<יערה למברגר: אבל היא כתבה את (ה).

<יערה למברגר: (ה) הוא דיווח על-ידי מנהל מקצועי.

דוד צור: לא להכניס כל פעם משהו, רבותי.

<יערה למברגר: למה 30, שרית?

דוד צור: הערות להקראה הזאת.

דוד צור: כן, משרד המשפטים.

<יערה למברגר: זה לא בקטע משפטי, אלא שאלה.

<יערה למברגר: אם חושבים שהרכב לא בטיחותי, והבן אדם אפילו לא טרח להגיע למפעל הבודק זה בסדר ש-30 יום הוא יסתובב ואחר כך נתלה את הרישיון?

<שרית זוכוביצקי-אור: אני לא יודעת אם הוא יסתובב.

<דידי רוזנפלד: אולי הוא מתוקן?

<דידי רוזנפלד: אולי ב-30 יום מתקנים אותו?

<יערה למברגר: הוא לא הגיע למפעל הבודק.

<יערה למברגר: המנהל המקצועי יעביר את ההודעה – זה לא השלב שהוא צריך להגיע למפעל הבודק?

<מרב תורג'מן: - - - הוא שולח את זה, ואנחנו עדיין צריכים לתת לו כמה ימים לביצוע התיקון.

<קריאה: 30 יום זה הרבה מדי זמן.

דוד צור: מה ההצעה?

דוד צור: להוריד לשבועיים?

<מרב תורג'מן: השאלה אם זה ישים מבחינת התיקונים.

דוד צור: שבוע?

דוד צור: יום?

<קריאה: אני מתקן רכבים.

<קריאה: שבוע זה הרבה זמן.

<יערה למברגר: לא, אבל להזמין חלפים זה הרבה זמן.

<טל ויתקון: אבל אם אין חלקים הרכב עדיין צריך להיות שם.

<טל ויתקון: הוא לא צריך להסתובב.

דוד צור: מה הצעת המשטרה?

דוד צור: ניטרליים.

גילה גמליאל: אפשר לומר "עד".

<שרית זוכוביצקי-אור: לא, אי אפשר.

<שרית זוכוביצקי-אור: כי אז מי קובע - - -

<שרית זוכוביצקי-אור: אם אני רוצה להשתמש בשוט רציני אני רוצה מרחב לאזרח לבקש שיהיה לו מספיק זמן.

גילה גמליאל: אז למה לא עד21 יום?

<שרית זוכוביצקי-אור: אם תוך 30 יום – אפשר לקצר את זה ל-21.

<שרית זוכוביצקי-אור: השאלה אם זה מעשי.

מיכל רוזין: תחשבו, לאדם יש גם עבודה, הוא עושה עוד כמה דברים חוץ מלרוץ למוסכים.

דוד צור: 21 יום – יש הערות?

<שמואל מלכיס: אין בעיה.

דוד צור: אני מקבל את ההצעה של חברת הכנסת גמליאל שזה יהיה 21 יום.

דוד צור: מקובל.

<אבי גלנצר: אני רציתי להקריא משהו לגבי הסעיף הזה.

<אבי גלנצר: אני מנהל מקצועי במפעל בודק.

<אבי גלנצר: איך אני מקבל הודעה מהמוסך או ממנהל המוסך על כך שרכב צריך להגיע אליי באיזושהי צורה?

<אבי גלנצר: איך אני אקבל דיווח?

<אבי גלנצר: בכתב?

<אבי גלנצר: בעל-פה?

<אבי גלנצר: באיזו צורה זה יגיע אלי?

<מרב תורג'מן: כתוב ב-(ה).

<אבנר פלור: כתוב גם ב-(א2).

דוד צור: אתה שואל אותי אם זה בפקס או במייל?

<רונן לוי: אולי נוריד את זה לקרקע ונסביר:

<רונן לוי: אם אני גמרתי לתקן אוטו, ואני צריך להעביר אותו למפעל הבודק אז אני צריך להעביר אותו, אז איך פתאום הוא לא יגיע למפעל הבודק?

<שרית זוכוביצקי-אור: שלחת את העובד שלך.

<רונן לוי: אה, הוא נעלם.

<שרית זוכוביצקי-אור: לא יודעת - -

<רונן לוי: העובד שלי כאילו נגוז?

<רונן לוי: בואי תסבירי לי את ההיגיון, אני לא מצליח להבין.

דוד צור: זה בא לסגור סוג של פרצה.

<שרית זוכוביצקי-אור: אם הוא הגיע – מצוין.

<רונן לוי: אם הוא נגוז אני לא יכול לדווח למשרד הרישוי באותה דקה שהוא נגוז?

<שרית זוכוביצקי-אור: אנחנו רוצים שתהיה לנו אפשרות לעשות משהו עם הרישיון, אחרת לא נוכל לאכוף את זה.

מיכל רוזין: אנחנו צריכים לסגור את הפינה הזאת.

<דידי רוזנפלד: אם צריך להביא אותו פיזית אז הוא ישלח את העובד שלו.

<דידי רוזנפלד: והעובד גם יחזור באיזשהו יום.

דוד צור: היום לכאורה אין לו חובת דיווח על זה.

<דידי רוזנפלד: החובה של המנהל המקצועי שלא ישחרר את האוטו מהמוסך, אלא אם הוא עבור תקנה 309.

<רונן לוי: אז הוא תקוע אצלי גם ככה.

<דידי רוזנפלד: הוא צריך להיות אחראי שהרכב יגיע.

<דידי רוזנפלד: למה הוא צריך לכתוב מכתב ולשלוח עם יונת דואר?

<קריאה: לא שולחים מכתב.

<קריאות: - - -

דוד צור: זה סוג של סנקציה.

גילה גמליאל: לדעתי, זה מיותר.

גילה גמליאל: אני לא הבנתי את העניין.

<אבנר פלור: אדוני היושב-ראש, כמו שאתה רואה פה היום הנושא הזה לא מוסדר.

<אבנר פלור: אנחנו באים להסדיר.

<אבנר פלור: אז להפך, אם יש לך הערה מחכימה להכניס, בבקשה.

<אבנר פלור: אבל התהליך מוסדר יותר כרגע, אז גם בתהליך הזה לבוא ולהעיר הערות שהן לא במקום?

<אבנר פלור: בוא תעיר, בוא נתקן.

<אבנר פלור: אבל היום זה לא מוסדר.

<דידי רוזנפלד: מקבל את ההערה.

<דידי רוזנפלד: מתנצל.

<אבנר פלור: באים להסדיר אז גם זה לא טוב?

<דידי רוזנפלד: להפך.

דוד צור: הערנו מספיק הערות לנושא הזה.

דוד צור: אני מצביע על זה כמו שזה.

מיכל רוזין: מה לגבי - - -

דוד צור: 21 יום.

דוד צור: כמו שהציעה חברת הכנסת גמליאל.

<לאה ורון: - - - העניין הוא שלא הגיע לבדיקה, לא?

<מרב תורג'מן: כן, עם התוספת שהקריאה עורכת הדין זוכוביצקי - - -

דוד צור: מי בעד?

<שמואל מלכיס: רגע, יש לנו הערה לסעיף (ז).

דוד צור: אבל אמרתם אותה ולא קיבלנו אותה.

<שמואל מלכיס: אבל יש לנו הצעה יותר טובה.

דוד צור: מהי?

<בתיה לונדון: שוב – המטרה היא לגרום לכך שבעלי רכבים לא מבוטחים לא יישארו עם גרוטאות שלא יוכלו למכור אותן.

<בתיה לונדון: אנחנו מוסיפים רק מילה אחת להערה כדי שלמשרד התחבורה לא תהיה בעיה של מקום.

<בתיה לונדון: הרישום יהיה.

<בתיה לונדון: הרישום יהיה כך: "נזק בטיחותי תוקן, ונבדקה תקינותו".

דוד צור: הצעתם את זה קודם, ואמרנו שזה לא מקובל.

דוד צור: המדינה לא מוכנה לקחת על עצמה, בצדק, את האחריות לבדיקת תקינות.

<שמואל מלכיס: "נבדקה תקינותו".

<שמואל מלכיס: לא כתוב שהוא נמצא תקין.

<שמואל מלכיס: זה התפקיד של המכון.

<בתיה לונדון: קודם הצענו לכתוב - -

דוד צור: הערתכם נשמעה.

<שמואל מלכיס: זה לא הוגן כלפי - - -

דוד צור: מה אומר משרד התחבורה?

<בתיה לונדון: "נבדקה תקינותו" זאת לא הצהרה על תקינותו.

<שרית זוכוביצקי-אור: יש משמעות ל"נבדק".

דוד צור: משרד המשפטים, מה אתם אומרים?

<קריאות: - - -

דוד צור: תנו להם להשיב.

דוד צור: אני נותן עוד הזדמנות.

דוד צור: משרד המשפטים, בבקשה.

<יערה למברגר: "נבדקה תקינותו" – אין לי בעיה.

<יערה למברגר: אבל לדעתי, אנחנו משחקים פה במילים.

<יערה למברגר: בסופו של דבר זה אדם שהוא לא אדם מתוחכם.

<יערה למברגר: הוא קונה את הרכב, הוא רואה הוראה ברישיון הרכב.

<יערה למברגר: זה צריך להיות ברור לו.

דוד צור: "תוקן ונבדק" יותר חזק מ"נבדקה תקינותו".

דוד צור: אם נבדקה תקינותו, והוא לא תוקן?

<יערה למברגר: אז הוא לא תוקן, ונבדקה תקינותו.

<יערה למברגר: הוא לא עמד - -

<קריאות: - - -

<דידי רוזנפלד: הוא לא יכול להיבדק אם הוא לא תוקן.

דוד צור: חברי הכנסת, מי בעד הנוסח של (ז) ו-(ח) כפי שהוקרא?

דוד צור: מי בעד?

דוד צור: בעד סעיפים (ז), (ח) – פה-אחד

דוד צור: נמנעים – אין

דוד צור: אושר פה אחד.

דוד צור: מכיוון שאנחנו גולשים בזמן, ואנחנו צריכים כבר לאשר תקנות אחרות, אני מבקש – סעיף ט' הוא סעיף קשה ומורכב – תנצלו את הזמן, מה שלא קרה מספיק בפעם הזאת, כנראה, לחלופה של מיילים ודיבורים, ואם צריך גם פגישות בארבע עיניים זה לא הרגל מגונה – כדי לבוא לוועדה מיושרים לגבי סעיף ט', ואנחנו נצביע על זה בפעם הבאה שתיקבע על-ידי מנהלת הוועדה.

דוד צור: אני נועל את הישיבה.

דוד צור: תודה רבה.